stanford-oval/wikipedia huggingface dataset:
15. heinäkuuta
Tapahtumia

1099 – Ensimmäinen ristiretki: Ristiretkeläiset valtasivat Jerusalemin muslimeilta.
1240 – Novgorodin ruhtinas Aleksanteri Nevski voitti ruotsalaiset Nevan taistelussa.
1410 – Puola ja Liettua kukistivat Saksalaisen ritarikunnan Tannenbergin taistelussa.
1482 – Espanjan viimeinen muslimihallitsija Muhammad XII kruunattiin Granadan sulttaaniksi.
1514 – Unkarin talonpoikaiskapina kukistettiin Temesvárin edustalla.
1619 – Kustaa II Aadolf julkaisi käskykirjeen, joka johti spitaalihospitaalin perustamiseen Seilin saarelle.
1640 – Suomen ensimmäisen yliopiston Turun Akatemian vihkiäiset.
1799 – Rosettan kivi löytyi Niilin laaksosta.
1815 – Napoleon antautui Rochefortin satamassa HMS Bellerophonin kapteeni Frederick Maitlandille hävittyään Waterloon taistelun.
1823 – Tuli tuhosi muinaisen San Paolo fuori le muran basilikan Roomassa.
1870 – Georgia hyväksyttiin viimeisenä Etelävaltiona takaisin Yhdysvaltain liittovaltion yhteyteen.
1888 – Japanissa tapahtuneessa Bandai-kerrostulivuoren purkauksessa kuoli arviolta 500 ihmistä.
1918 – Ensimmäinen maailmansota: Marnen toinen taistelu alkoi saksalaisten hyökkäyksellä.
1937 – Valtiollinen lentokonetehdas Société Nationale des Constructions Aéronautiques du Sud-Ouest perustettiin Ranskassa.
1954 – Ilmailu: Boeing 356-80:n (”Dash 80”) ensilento. Kone oli Boeingin 707- ja C-135 -sarjojen prototyyppi.
1974 – Kyproksen presidentti Makarios III syrjäytettiin vallankaappauksella. Nikos Sampsonista tuli presidentti.
1975 – Avaruustutkimus: Apollo-Sojuz-yhteislento. Apollo- ja Sojuz-avaruusalukset lähtivät matkaan telakoituakseen ensimmäistä kertaa avaruudessa.
1983 – Nintendo julkaisi Famicom-konsolin (tunnettu muualla nimellä Nintendo Entertainment System).
1995 – Ensimmäinen myyntitapahtuma verkkokauppa Amazon.comissa.
1997 – Sarjamurhaaja Andrew Cunanan ampui muotisuunnittelija Gianni Versacen tämän kodin ulkopuolella Miamissa.
2006 – Twitter avattiin.
2006 – Kerman kanava ja Heinäveden reitin matkustajalaivaliikenne täytti sata vuotta. Kerman kanavalla pidettiin juhlavuoden pääjuhla.
2012 – Poplaulaja PSY julkaisi Youtubeen Gangnam Style -musiikkivideon. Video pääsi julkisuuteen ympäri maailmaa, ja sillä onkin YouTubessa jo yli miljardi katsojaa.
2016 – Turkin vallankaappausyritys.
Kuolleita

1085 – Robert Guiscard, Apulian herttua ja normanniseikkailija (s. 1015)
1274 – Bonaventura, italialainen fransiskaani, skolastikko, teologi ja pyhimys (s. 1221)
1291 – Rudolf I Habsburgilainen, Pyhän saksalais-roomalaisen kuningaskunnan hallitsija (s. 1218)
1664 – Georg Alanus, suomalainen luonnontieteen professori (s. 1609)
1685 – James Scott, Monmouthin ensimmäinen herttua (Kaarle II:n poika) (s. 1649)
1767 – Michael Bruce, skotlantilainen runoilija  (s. 1746)
1782 – Carlo Broschi (”Farinelli”), italialainen kastraattilaulaja (s. 1705)
1789 – Jacques Duphly, ranskalainen säveltäjä (s. 1715)
1798 – Gaetano Pugnani, italialainen viulisti ja säveltäjä (s. 1731)
1820 – Fredrik Axberg, suomalainen maallikkosaarnaaja (s. 1747)
1857 – Carl Czerny, itävaltalainen pianisti, säveltäjä ja musiikinopettaja (s. 1791)
1868 – William T. G. Morton, yhdysvaltalainen hammaslääkäri ja anestesian uranuurtaja (s. 1819)
1890 – Gottfried Keller, sveitsiläinen runoilija (Viheriä Heikki) (s. 1819)
1904 – Anton Tšehov, venäläinen näytelmäkirjailija (Lokki) (s. 1860)
1916 – Ilja Metšnikov, vuoden 1908 Nobelin lääketieteen palkinnon saanut venäläinen mikrobiologi (s. 1845)
1919 – Hermann Emil Fischer, vuoden 1902 Nobelin kemianpalkinnon saanut saksalainen kemisti (s. 1852)
1929 – Hugo von Hofmannsthal, itävaltalainen draamakirjailija (s. 1874)
1940 – Robert Wadlow, yhdysvaltalainen jättiläinen (272 cm ja 222,26 kg) (s. 1918)
1947 – Karl Fredrik Wilkama, suomalainen jalkaväenkenraali (s. 1876)
1948 – John J. Pershing, yhdysvaltalainen kenraali (s. 1860)
1959 – Ernest Bloch, sveitsiläis-yhdysvaltalainen säveltäjä (s. 1880)
1959 – Ruben Lagus, suomalainen jääkärikenraalimajuri (Panssaridivisioonan komentaja ja Mannerheim-ristin ritari) (s. 1896)
1970 – José de Almada Negreiros, portugalilainen taidemaalari, runoilija ja kirjailija (s. 1893)
1990 – Oleg Kagan, neuvostoliittolainen viulisti (s. 1946)
1990 – Margaret Lockwood, brittiläinen näyttelijä (s. 1916)
1992 – Hammer DeRoburt, Naurun ensimmäinen presidentti (s. 1922)
1997 – Gianni Versace, italialainen muotisuunnittelija (s. 1946)
1999 – Horacio Podestá, argentiinalainen soutaja ja olympiamitalisti (s. 1911)
2000 – Pauli Raunio, suomalainen ortopedi (s. 1923)
2008 – Juri Mihailov, neuvostoliittolainen pikaluistelun olympiavoittaja (s. 1930)
2008 – Gionata Mingozzi, italialainen jalkapalloilija (s. 1984)
2008 – Gennadi Volnov, venäläinen koripalloilija (s. 1939)
2009 – Mikko Räisänen, suomalainen toimitusjohtaja (MTV Oy) (s. 1953)
2015 – Wally Karveno, saksalaissyntyinen säveltäjä ja pianisti (s. 1914)
2015 – Henry Söderholm, suomalainen diplomaatti (s. 1938)
2017 – Martin Landau, yhdysvaltalainen näyttelijä (s. 1928)
2017 – Maryam Mirzakhani, iranilainen matemaatikko ja Fieldsin mitalisti (s. 1977)
2020 – Kauko Rahko, suomalainen puhelintekniikan professori (s. 1933)
2021 – Tuula Saarikoski, suomalainen kirjailija ja kustannustoimittaja (s. 1936)
2023 – Francisco Ibáñez, espanjalainen sarjakuvataiteilija (s. 1936)
2024 – Kenneth Heilman, yhdysvaltalainen käyttäytymisneurologi (s. 1938)
2024 – Risto Pirttimäki, suomalainen mäkihyppyvalmentaja (s. 1955)
Juhlapäiviä

Meänmaan lipun päivä tai Meanmaan päivä tai Tornionjokilaakson päivä on Tornionjokilaaksolaisten yhteinen juhlapäivä
Aiheesta muualla

Kuvia tai muita tiedostoja aiheesta 15. heinäkuuta Wikimedia Commonsissa
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Aberffraw

| Aberffraw |
| --- | --- |

 Aberffraw
 Koordinaatit: 53°12′N, 4°28′W 
Valtio:   Yhdistynyt kuningaskunta
Maa:   Wales
Kreivikunta:  Isle of Anglesey
Väkiluku (2011):  620
Infobox OKVirheellinen NIMI-arvo: 
Aberffraw on kylä ja kunta (community) Angleseyn saarella Walesissa. Paikka oli historiallisesti Gwyneddin hallitsijoiden keskus. Nykyisin paikalla on pieni kylä, jonka asukasluku oli vuonna 2011 620.
Maantiede

Aberffraw sijaitsee Walesiin kuuluvan Angleseyn saaren lounaisosassa Ffraw-joen estuaarilla. Joki laskee mereen muodostaen Aberffrawlahden. Aberffraw’n nimi viittaa paikkaan joen suulla (Aber) ja samaan tapaan nimetyt paikat ovat yleisiä myös muualla Walesissa, Bretagnessa ja Skotlannissa.
Historia

Arkeologisten löydösten perusteella nykyisen Aberffraw’n paikkeille rakennettiin roomalainen linnoitus ensimmäisellä vuosisadalla ajanlaskun alun jälkeen. Roomalaiset olivat tehneet sotaretken Angleseylle Paulinuksen johdolla vuonna 60 jaa. ja itse linnoitus lienee rakennettu Britannian kuvernööri Agricolan kaudella. Paikkaa jälleenlinnoitettiin roomalaisajan jälkeen 400- tai 500-luvuilla. Jälleenlinnoittaminen on saattanut liittyä Gwyneddin hovin perustamiseen. Alueen hallitsijoiden perimätiedon mukaan he polveutuivat 400-luvulla eläneestä Cunedda fab Edernistä. Kuninkaallinen keskus paikasta oli tullut joka tapauksessa viimeistään 600-luvulla. Aberffraw ei ollut kuitenkaan paikallisten hallitsijoiden ainut keskus, vaan kuninkaat hallitsivat usein useista eri paikoista käsin.
Aberffraw’n lähellä sijaitsevalta Llangadwaladrin kirkolta on löydetty latinaksi kirjoitettu viittaus vuonna 625 kuolleeseen kuningas Cadfaniin ja itse kirkko on nimetty hänen poikansa Cadwaladrin mukaan. Aberffraw oli Gwyneddin pääkaupunki tai yksi pääkaupungeista myös kuningaskunnan niin sanotun toisen dynastian kaudella vuodesta 825. Kuningas Gruffudd ap Cynanin tai Owain Gwyneddin kaudella paikalle rakennettiin romaaniseen tyyliin tehty kivikirkko. Kirkon kivitöitä on pidetty yhtenä parhaiten säilyneistä esimerkeistä kyseisen kauden ajan Walesista. Englannin kuningas Edvard I kukisti viimeisen Gwyneddin paikallisen kuninkaan Llywelyn ap Gruffuddin vuonna 1282. Llywelynin kuoleman jälkeen monet paikan rakennuksista purettiin. Nykyisin paikalla on pieni kylä.
Väestö

Aberffraw’n asukasluku oli vuoden 2011 väestönlaskennan mukaan 620. Samana vuonna 67,5 % alueen asukkaista ilmoitti osaavansa kymriä.
Aiheesta muualla

Kuvia tai muita tiedostoja aiheesta Aberffraw Wikimedia Commonsissa
Pyhän Beunon kirkko.
AeroPress

AeroPress
AeroPress on kahvin valmistukseen tarkoitettu yksinkertainen, muovista valmistettu laite, joka koostuu sylinteristä, sylinterin sisään työntyvästä männästä ja sylinterin pohjalla olevasta suodattimesta. Laite muistuttaa kookasta injektioruiskua ilman neulaa.
Laitteen käyttäjä kaataa kahvijauhetta ja vettä sylinterin sisään ja asettaa männän sylinterin suulle. Kun kahvijauhe on lionnut hetken, käyttäjä painaa männän alas, jolloin neste työntyy kahvijauheen ja suodattimen läpi alla odottavaan mukiin.
CNETin toimittajien mukaan menetelmällä on kaksi etua: nopeus ja tehokkuus. Tavallisessa kahvinkeittimessä kahvijauhe likoaa kuumassa vedessä useita minuutteja, minkä vuoksi kahvijauheesta ehtii liueta kitkeriä ja happamia ainesosia, jotka heikentävät juoman makua. Espressokeittimessä samoin kuin AeroPressissä nämä kemikaalit jäävät kahvijauheeseen, koska vesi ja kahvi ovat toistensa kanssa tekemisissä vain lyhyen hetken.
CNETin toimittajien mukaan tavallista kahvinkeitintä korkeamman paineen ansiosta AeroPressillä saadaan kahvijauheesta irti enemmän makua tuottavia ainesosia, jolloin laitteella valmistettu juoma on joko maukkaampaa tai vaihtoehtoisesti sen valmistamiseen kuluu vähemmän kahvijauhetta kuin ennen.
Paperisuodattimen ansiosta laitteessa voidaan käyttää hienojakoisempaa kahvijauhetta, jonka ansiosta veden lämpötila voi olla matalampi.
Tietokirjailija Harold McGeen mukaan kahvin keitossa lämpötilalla on suuri vaikutus juoman happamuuteen. AeroPress-kahvin alhainen happamuus johtuu pääasiassa siitä, että keitinveden lämpötila on matala. Valmistuva juoma ei kuitenkaan ole espressoa, muun muassa siksi, että menetelmä suodattaa pois öljyt ja muut ainesosat,  jotka tuottavat espressolle ominaisen maun.
Espressokeittimeen verrattuna laite on yksinkertaisempi ja halvempi.
Laitetta täytettäessä vesi vuotaa suodattimen läpi, minkä vuoksi jotkut täyttävät laitteen ylösalaisin käännettynä, mutta tämä ei alunperin ollut suunnittelijan tarkoitus.
AeroPressin kehitti insinööri ja professori Alan Adler. Adler oli aiemmin kehittänyt suositun frisbee-mallin, Aerobien.  AeroPress julkistettiin vuoden 2005 CoffeeFest-messuilla Seattlessa.
Kuvia

AeroPress mukin päällä.
Laite täytetään vedellä.
Käyttäjä painaa männän alas käsin.
Pohjalla on paperinen suodatin kierrettävässä pidikkeessä.
AeroPress varusteineen: mm. suppilo ja lusikka.
Aiheesta muualla

Radek Nozicka & Ales Pospisil: AeroPress Movie (2018) 44 min. Dokumenttielokuva.
Video laitteen käytöstä
Aino Valli

Aino Elisabet Valli (o.s. Oksanen, 16. syyskuuta 1902 Iitti – 22. syyskuuta 1987 Iitti) oli suomalainen murretutkija, vaikkakin hänen päätyönsä oli opettaminen. Hän pääsi ylioppilaaksi 1921, suoritti filosofian kandidaatin tutkinnon 1925 ja sai maisterin arvon 1927. Hän toimi äidinkielen opettajana useissa oppikouluissa 1930-luvulta aina 1960-luvulle asti. Eläkkeelle hän jäi äidinkielen lehtorin virasta Helsingin tyttönormaalilyseosta.
Iitin murteen tutkiminen muodostui hänen merkittävimmäksi työkseen. Työ alkoi 1924, jolloin hän aloitti toiminnan ns. sanastajana Iitissä ja Jaalassa. Vuoteen 1930 asti hän keräsi sanoja, sanontoja, esimerkkilauseita ja perinnetietoa; muistiinpanoliuskoja kertyi runsaat 43.000. Tämä työ liittyi ensin Sanakirjasäätiön, sittemmin Kotimaisten kielten tutkimuskeskuksen hankkeeseen, jossa haluttiin kerätä näytteitä eri murteista noin 60 pitäjästä ja saada aikaan suuri Suomen murteiden sanakirja. Aino Vallin innostuneen ja kotiseuturakkauden täyttämän työn ansiosta Iitin sanasto on yksi suurimmista kerätyistä pitäjänsanastoista.
Iitin ja Jaalan murteen sanakirja

Aino Vallin kokoamasta aineistosta saatiin myöhemmin sanakirja. Iittiläisten aloitteesta Helsingin Iittiläiset ry teki 1958 ehdotuksen, että myös Iitin kunta olisi mukana kirjahankkeessa. Aino Valli suostui tehtävään, ja siitä muodostui hänelle vuosikymmenten mittainen työ. Sanakirjasta tuli laaja, kustantajaa sille ei helposti löytynyt. Lopulta Iitin kunta oli rahoittajana ja myös Aino Valli testamenttinsa varoilla. Sanakirjan puhtaaksikirjoitusta tekivät useat henkilöt Iitin kunnantalossa, mittavimman puhtaaksikirjoitustyön teki Kirsi Heikkilä. Sanakirjassa on neljä osaa. Viimeiset osat saatiin puhtaaksikirjoitettua vasta Aino Vallin kuoleman jälkeen. Kirjasarjaa on saatavissa Iitin kunnasta.
Aino Valli halusi liittää sanakirjaan jokaisen sanan alkuperän. Niinpä hän haki vertailusanat lähikielistä, mm. karjalan kielestä ja virosta. Sanoista on annettu esimerkkilauseita. Lisäksi sanakirjassa on paljon kansanperinnettä, valokuvia ja piirroksia. Aino Valli oli haastatellut ja kuunnellut vanhoja iittiläisiä ja jaalalaisia, joiden syntymäajat olivat 1830 – 1860 tietämillä. Näin se kieli ja perinne, joka tuli kerättyä, oli erityisen vanhaa. Näitä vanhoja kielenoppaita, joita Aino Valli puhutti, oli 150. Lukijalle sanakirja avaakin nyt vanhaa ajankuvaa mm. maanviljelystä, karjanhoidosta, käsitöistä, metsästyksestä, ruoanlaitosta, sairauksista, juhlista, uskomuksista ja monesta muusta. Esimerkkinä sana ”heponiekko”: eräänlainen tauti. Heponiekkoo oli ollut yhdeksää lajia, mutta ei muistettu kuin kaksi: ”Sit ol hiirenniekkoo ku kieroo katto, ja heponiekkoo ku pää tutajaa” (s. 495).
Aino Valli laati sanakirjan alkuun laajan selvityksen, jossa hän esittää omat näkemyksensä Iitin murteen alkuperästä ja kehityksestä. Hän piti karjalan kieltä suurimpana vaikuttajana, osittain myös viron kieltä ja vasta sitten hämäläistä vaikutusta. Nykytutkimus ei yhdy kaikkiin Aino Vallin näkemyksiin. Sanakirja on kuitenkin ehtymätön iittiläisen ja jaalalaisen kansankulttuurin ja värikkään sanankäytön lähde. Aino Valli kirjoittaakin kirjansa johdannossa: ”Pääkielenoppainani, kielimestareina, oli yli sata tarkan karsinnan jälkeen valittua monen polven syntyperäistä ja kansakoulunkäymätöntä Iitin-Jaalan vanhusta… Tuli kosolti minulle ennen tuntemattomia sanoja, jolloin iloni oli vilpitön kuin simpukanpyytäjällä helmen löydettyään. Oppaani olivat suurelta osalta torppien vanhuksia, koska näiden murre oli puhtaampaa kuin talonpojiston siksi, että heille tuli vähän sanomalehtiä, mikäli tuli lainkaan. Näin tämä murre on lähinnä vähäosaisten sanataidetta.” (s. 36)
Teokset

Iitin ja Jaalan etymologis-kansatieteellinen sana- ja perinnekirja, osat 1–4, 1988.
Lählätti min tänne Iittih – Iittiläistä elämänmenoa Aino Vallin kuvaamana. Julkaisija Iitin Kotiseutuyhdistys ry, 2015.
Aiheesta muualla

Pisto, Ville: Nuori nainen omisti elämänsä murteelle – kirjasi tuhansia sanoja yksitellen pienille paperilapuille Yle Uutiset. 9.7.2015.
A Rocket to the Moon

A Rocket to the Moon (2011)
A Rocket to the Moon oli yhdysvaltalainen rockyhtye, joka perustettiin vuonna 2006 Braintreessa, Massachusettsissa. Yhtyeen muodostivat Nick Santino, Justin Richards, Eric Halvorsen ja Andrew Cook. Yhtye hajosi toukokuussa vuonna 2013.
Historia > Alkuvaiheet

A Rocket to the Moon oli alun perin Nick Santinon musiikillinen kokeilu. Vuoden 2008 alussa oli sen ensimmäinen suuri esiintyminen Bamboozle-musiikkifestivaalissa. Syksyllä 2008 A Rocket to the Moon oli kiertueella Cute Is What We Aim Forin, Secondhand Serenaden ja Automatic Loveletterin kanssa. 
Sitten A Rocket to the Moon esitti laulunsa "Dakota" eräässä Total Requestin jaksossa 10. heinäkuuta 2008, mikä toi kuuluisuutta ja herätti mm. Pete Wentzin huomion.
Historia > Albumi

14. lokakuuta 2008 yhtye julkaisi albuminsa Greetings From... EP, jolla ovat singlet "Dakota" ja "If Only They Knew". Levy nousi sijalle 21 Billboardin Top Heatseekers -listalla. 
Yhtye vietti helmi-maaliskuun 2009 studiossa Matt Squiren kanssa levyttämässä ensimmäistä kokopitkää albumiaan.
Alkuvuodesta 2010 he esiintyivät Take Action -kiertueella Mayday Paraden, There for Tomorrowin, Stereo Skylinen ja We the Kingsin kanssa.
Keväällä 2010 A Rocket to the Moon oli kiertueella Motion City Soundtrackin, Sing it Loudin ja Funin kanssa.
Seuraavana vuonna keväällä 2011 A Rocket to the Moon lähti ensimmäisen kerran pääesiintyjänä kiertueelle Anarborin, Valencian, Runner Runnerin ja Go Radion kanssa. Toukokuussa 2011 yhtye kiersi Ison-Britannian Mayday Parade kanssa.
Jäsenet

Nick Santino - laulu, rytmikitaristi
Justin Richards - pääkitaristi, taustalaulu
Eric "Halvo" Halvorsen - bassokitaristi, taustalaulu
Andrew Cook - rumpali
Diskografia > Studioalbumit

On Your Side (2009)
Wild & Free (2013)
Diskografia > EP:t

Your Best Idea (2006)
Summer 07 EP (2007)
Greetings From… EP (2008)
The Rainy Day Sessions EP (2010)
That Old Feeling EP (2012)
Diskografia > Singlet

Santa Claus is Coming to Town (2009)
Like We Used To (2009)
Whole Lotta You (2013)
Going Out (2013)
Ever Enough (2013)
Stefano Delle Chiaie

Stefano Delle Chiaie vuonna 1975.
Stefano Delle Chiaie (13. syyskuuta 1936 Caserta – 10. syyskuuta 2019 Rooma) oli italialainen uusfasisti ja fasistisen Avanguardia Nazionale -järjestön perustaja. Delle Chiaie oli yksi monista, joita epäiltiin osallisuudesta 12. joulukuuta 1969 tapahtuneeseen Piazza Fontanan pommi-iskuun. Hän sai ystävänsä Mario Merlinon soluttautumaan Pietro Valpredan perustamaan anarkistiryhmään. Tarkoituksena oli kerätä tietoja, joiden avulla poliisi voisi myöhemmin ”todistaa” Valpredan syylliseksi pommi-iskuun. Tämä suunnitelma ei täysin onnistunut, sillä Delle Chiaie joutui 17. joulukuuta itsekin epäiltyjen listalle ja katsoi parhaaksi paeta Etelä-Amerikkaan 21. joulukuuta, yhdeksän päivää pommi-iskun jälkeen. Hänet pidätettiin vasta 23. maaliskuuta 1987 Caracasissa ja luovutettiin Italiaan, jossa oikeus 20. helmikuuta 1989 totesi hänet syyttömäksi.
Stefano Cerioni

| Mitalit | Mitalit | Mitalit |  |
| --- | --- | --- | --- |
|  Stefano Cerioni Venäjän maajoukkuevalmentajana EM-kilpailuissa vuonna 2014. |  Stefano Cerioni Venäjän maajoukkuevalmentajana EM-kilpailuissa vuonna 2014. |  Stefano Cerioni Venäjän maajoukkuevalmentajana EM-kilpailuissa vuonna 2014. |  |
Maa:   Italia
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | floretin joukkuekilpailu |  |
|  Kultaa | Soul 1988 | floretti |  |
|  Pronssia | Los Angeles 1984 | floretti |  |
Stefano Cerioni (24. tammikuuta 1964 Madrid, Espanja) on italialainen florettimiekkailija ja lajin olympiakultamitalisti. Los Angelesissa vuonna 1984 Cerioni sijoittui henkilökohtaisessa kilpailussa pronssille ja kuului Italian kultaa voittaneeseen florettijoukkueeseen. Vuonna 1988 Soulissa Cerioni voitti yksilökilpailussa kultaa. Cerioni on 191 cm pitkä ja edustaa FF OO Roma -seuraa.
Aarni Koskela

Aarni Ilmari Koskela (19. marraskuuta 1928 Orivesi – 18. toukokuuta 2013) oli suomalainen voimistelunopettaja ja liikuntafysiologian kehittäjä, joka nimitettiin liikuntatieteen kunniatohtoriksi.
Henkilöhistoria

Aarni Koskelan vanhemmat olivat rehtori Venni Johannes Koskela ja opettaja Paula Aira Yrjänäinen ja puoliso Vuokko Mirjam Hurmevirta. Koskela tuli ylioppilaaksi Oriveden yhteiskoulusta 1950 ja valmistui voimistelunopettajaksi 1954. Hän oli Työterveyslaitoksen tutkija ja fysiologi vuodesta 1954, fysiologisen osaston apulaisjohtaja vuodesta 1965 ja osaston johtaja 1969–1992. Jyväskylän yliopisto nimitti hänet liikuntatieteen kunniatohtoriksi 1982, samaan aikaan Elna Kopposen kanssa.
Koskelalla oli myös useita kotimaisia ja kansainvälisiä asiantuntija- ja luottamustehtäviä. Hän oli muun muassa valtion urheilulautakunnan jäsen 1966, valtion urheiluneuvoston jäsen 1967–1970 sekä valtion liikuntatieteellisen toimikunnan jäsen 1967–1969 ja puheenjohtaja 1970–1981, samoin kuin valtion liikuntatieteellisen neuvoston puheenjohtaja 1982–1987. International Council of Sport Science and Physical Education -järjestön johtokunnan jäsen Koskela oli 1980–1987 ja toimituskunnan jäsen 1984–1985.
Julkaisuja

Työasento konekirjoitustyössä, 1975, Esa Vuorisen kanssa
Liikunnan merkitys selkä- ja polvivaivojen ehkäisyssä, 1977, muiden kanssa
Konttorikonehuolto- ja tietokoneteknikkojen työn ergonominen kartoitus, 1977, muiden kanssa
Myymälähenkilöstön työ- ja terveysolot: Liikeliiton tutkimuksen yleisraportti, 1979, muiden kanssa
Työviihtyvyys ja stressi myymälätyössä: jatkoraportti myymälähenkilöstön työ- ja terveysoloista, 1982, muiden kanssa
Tiedosta terveyttä työhön : raportti Liiketyöntekijäin liiton ja Työterveyslaitoksen yhteistyöstä, 1986, muiden kanssa
Työolot paremmiksi astianpesussa, 1987, Pekka Oksaman kanssa
Työolot paremmiksi: majoitus- ja ravitsemisala, 1987, Pekka Oksaman kanssa
Uudet ergonomiastandardit, 1995
Innovaatioita ja vaikuttavuutta tutkimustuloksia soveltamalla: kokemuksia tutkijan, tutkimusyhteisön ja yrityksen mukanaolosta, 1998
Työterveyslaitoksen fysiologian osasto 1966–91, 2001
Aiheesta muualla

Aarni Koskela Biografiasampo.
Tutkimuksella ihmisläheiseen työympäristöön: Aarni Koskela 60 vuotta 19.11.1988, 1988, Mikko Härmä
Squaremeat

Squaremeat on suomalainen suomisaundi -tyylistä psytrancea tuottava kaksikko, jonka muodostavat Pepe Kosminen (Petri Koskinen) ja Francoise Faggott (Mikko Iiramo).
Diskografia

Squarebeat (Nephilim, 1998)
Squaremeat (12") (Exogenic Records, 2000)
Wave Soup (Exogenic Records, 2001)
Illegal Operation (12") (Exogenic Records, 2002)
Jungle Boogie Party Line (Exogenic Records, 2003)
Astronomical Coffee Break (Exogenic Records, 2005)
Dad Step (N/A, 2017)
Sukka Suunnistus (N/A, 2017)
Aiheesta muualla

Squaremeatin viralliset sivut
Squaremeat Mikseri.net sivustolla.
Squaremeat Discogs.com sivustolla.
Aaron Cresswell

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Aaron William Cresswell
Syntymäaika: 15. joulukuuta 1989
Syntymäpaikka: Liverpool, Englanti
Pelipaikka: vasen laitapuolustaja
Pituus: 170 cm
Seura
Seura:  West Ham United
Pelinumero: 3
Junioriseurat
2003–2005:  Liverpool FC
2005–2008:  Tranmere Rovers
Seurat
| Vuodet | Seura | O | (M) |
| 2008–2011 |  Tranmere Rovers | 70 | (5) |
| 2011–2014 |  Ipswich Town | 132 | (6) |
| 2014– |  West Ham United | 294 | (10) |
Maajoukkue
| 2016– |  Englanti | 3 | (0) |
 Seurajoukkueuran tilastot kattavat vain kansalliset sarjat, päivitetty 22. kesäkuuta 2024.  Maajoukkueuran tilastot päivitetty 26. toukokuuta 2021.
Aaron Cresswell (s. 15. joulukuuta 1989 Liverpool) on englantilainen jalkapalloilija, joka edustaa Valioliigassa pelaavaa West Ham Unitedia. Vasenjalkaisen Cresswellin pelipaikka on vasen laitapuolustaja.